โรคต้อกระจก โดยประมาณ 80% มักพบในคนวัยใด
ก. วัยสูงอายุ
ข. วัยเด็ก
ค. วัยรุ่น
ง. วัยผู้ใหญ่
คำตอบที่ถูกต้องคือ ก.  เพราะว่า ทุกท่านคงเคยได้ยินคำพูดที่ว่า “คนแก่ตาก็พร่ามัวลงเป็นธรรมดา” การที่คนแก่ ตามัวลง ส่วนใหญ่เกิดจากโรคต้อกระจกนี่เอง แทบจะกล่าวได้ว่า คนที่อายุเกิน 60 ปีขึ้นไป มักพบแก้ว ตาขุ่นเล็กๆน้อยๆ หรือเป็นต้อกระจกระยะต้นๆ หรือพูดอีกนัยหนึ่งว่า ต้อกระจกเกิดในคนสูงอายุพร้อมๆกันกับผิวหนังที่เหี่ยวย่นและผมที่เริ่มหงอก โดยประมาณ 80% หรือมากกว่าของคนเป็นต้อกระจก เกิดเนื่องจากวัยชรา ที่เหลือประมาณ 20% อาจพบจากสาเหตุอื่นที่ไม่ใช่จากวัยชรา เช่น

ต้อกระจกชนิดเกิดแต่กำเนิดที่รู้จักกันทั่วไปคือ ในเด็กทารกที่เกิดจากแม่ซึ่งเป็นหัดเยอรมันในช่วงระยะ 3 เดือนแรกของการตั้งครรภ์ ตลอดจนโรคต้อกระจกแต่กำเนิดชนิดกรรมพันธุ์ที่ไม่ทราบสาเหตุ และโรคต้อกระจกในเด็กที่มีภาวะทุโภชนาการ (ขาดอาหาร)
ในวัยรุ่น หรือ วัยหนุ่มสาว อาจเป็นต้อกระจกจากได้รับผลกระทบกระเทือนบริเวณลูกตาอย่างแรง เช่น จากการเล่นกีฬา อาทิ โดนลูกขนไก่ ลูกเทนนิสพุ่งเข้าตา หรืออุบัติ เหตุจากของมีคมทิ่มแทง เช่น อุบัติเหตุทางรถยนต์แล้วถูกระจกทิ่มแทงในตา หรือ เศษเหล็กกระเด็นเข้าตาในคนงานโรงงานอุตสาหกรรมต่างๆ เป็นต้น อาการเหล่านี้ แม้ว่าจะให้การรักษาอุบัติเหตุระยะต้นถูกต้องแล้วก็ตาม แต่อาจเป็นต้อกระจกได้ใน 2 - 3 ปีต่อมา
วัยกลางคน อาจเป็นต้อกระจกเนื่องจากมีโรคอื่นๆในร่างกาย ที่สำคัญคือ โรคเบา หวาน โดยเป็นที่รู้กันดีว่า หากพบวัยกลางคนที่เป็นต้อกระจก ต้องถามประวัติและตรวจดูว่าเป็นเบาหวานหรือไม่เสมอ
2.จักษุวิทยา (จักษุวิทยา) - Ophthalmology